
GROEPBESPREKING & TERUGVOER MEMO
GROEP 1:

Lees die volgende artikel en beantwoord dan die vrae wat volg. Jou groep sal in ‘n 2 min-aanbieding 'n opsomming van die inhoud wat gedek is en jul antwoorde op die vrae moet gee.

	Gesondheidsrisiko’s vir LGBTQ-jeug

Die lesbiese, gay, biseksuele, transgender en queer (LGBTQ) jeug is deel van elke gemeenskap, hul kom uit alle vlakke van die samelewing en verteenwoordig elke rasse-, etniese, sosio-ekonomiese en geografiese groep. Terwyl baie LGBTQ-jeugdiges suksesvol van hul kinderjare na volwassenheid oorgaan en gesonde en produktiewe volwassenes word, word ander negatief beïnvloed as gevolg van baie faktore.

Vir die LGBTQ-jeug kan sosiale stigmas oor hul seksuele keuses of identiteite besonder moeilik wees om te hanteer. Stigmas kom in baie vorme voor, soos diskriminasie, teistering, gesinsafkeuring, sosiale verwerping en geweld. Dit plaas die LGBTQ-jeug op 'n hoër risiko vir sekere negatiewe gesondheidsuitkomste. Byvoorbeeld, jong gay- en biseksuele mans het hoë vlakke van MIV, sifilis en ander seksueel oordraagbare infeksies (SOI'e) terwyl lesbiese- en biseksuele adolessente meer geneig as hul heteroseksuele eweknieë is om vooorheen ‘n swangerskap te gehad het. Die transgender jeugdiges is meer geneig om selfmoord te probeer pleeg as hul cisgender-eweknieë.

[Verwerk vanaf: https://www.cdc.gov/healthyyouth/disparities/health-considerations-lgbtq-youth.htm,
 Toegangsdatum: 6 Junie 2023]




1. Noem TWEE gesondheidsrisiko's vir die LGBTQI+-gemeenskap.
· As gevolg van die stigma verbonde aan hul sosiale keuses, loop jong gay of biseksuele mans 'n groter risiko vir seksueel oordraagbare siektes en lesbiese of biseksuele vroue het 'n hoër swangerskapskoers. Transgender jeugdiges het hoër selfmoordsyfers. 
2. Hoe kan meer verdraagsaamheid van die gemeenskap, familie en eweknieë die kans op hierdie gesondheidsrisiko's verminder?
· Tieners wat met hul seksuele identiteit sukkel, soek liefde en bevestiging van ander mense in die vorm van fisiese of seksuele verhoudings. 
· As hulle meer aanvaarding toon, verminder die risiko van hierdie gedrag en so ook die kans op hierdie gesondheidskwessies. 
3. Hoe sal opvoeding rakende hierdie gesondheidsrisiko's LGBTQI+-tieners bevoordeel? 
· As tieners bewus gemaak word van die gevare verbonde aan risikogedrag, kan dit 'n afskrikmiddel wees. 
· Hulle moet geleer word om bevestiging te soek en besluite te neem wat gesond is gebaseer op veiligheid in terme van hul identiteit en hul emosionele toestand. 

4. As een van jou goeie vriende grappies maak wat mense van 'n ander geslagsidentiteit of seksuele oriëntasie verneder, hoe sal jy jou vriend aanmoedig om meer verdraagsaam te wees? 
· [bookmark: _Hlk139883013]Om 'n grap ten koste van ander te maak, is dikwels vernederend, so om hulle bewus te maak en te verduidelik, kan hulle help om meer verdraagsaam te wees. 
· Lig die kwessies uit waarmee baie mense te kampe het as gevolg van die onverdraagsaamheid wat op die LGBTQI+-gemeenskap gerig is. Dit sal leerders meer bewus maak van die diskriminasie wat mense in die gesig staar.

GROEP 2:
Lees die volgende artikel en beantwoord dan die vrae wat volg. Jou groep sal in ‘n 2 min-aanbieding 'n opsomming van die inhoud wat gedek is en jul antwoorde op die vrae moet gee.
	Afrika: Onafhanklike regsbanke kan regte verdedig

In Afrika suid van die Sahara is lande met sterk onafhanklike regsbanke geneig om beter te vaar t.o.v. die handhawing van LGBTQ-regte. Darenteen het politici in sommige lande uiterste wette uitgevaardig wat verder strek as bloot die verbod op deelname aan seksuele praktyke. Mense word verbied om hul LGBTQ-identiteite uit te druk. Regoor die vasteland is politici vyandig teenoor seksuele- en geslags-minderheidsgroepe vir politieke gewin.

In 2019 het die hooggeregshof in Botswana instemmende seksuele omgang tussen lede van dieselfde geslag gedekriminaliseer. Sodoende het Botswana by van sy buurlande aangesluit. Suid-Afrika se howe het in 1998 die sodomiewet geskrap omdat dit as ongrondwetlik beskou is. Lesotho het in 2012 'n verbod op gay seks in sy hersiene strafwet laat vaar asook Angola in 2021 en Mosambiek in 2015. 

Suid-Afrika het die voortou geneem met grondwetlike beskerming teen diskriminasie op grond van seksuele oriëntasie en geslagsidentiteit. Maar die regering moes 'n interdepartementele agentskap stig om hoë vlakke van geweld teen LGBTQ-mense te help bekamp. Dit was volgens gemeenskapsgroepe onvoldoende. Teen hierdie ongelyke vordering in Suider-Afrika toon Oos-Afrika tekens van regressie.

In Mei hierdie jaar het die Ugandese president Yoweri Museveni 'n uiterste wetsontwerp teen LGBTQ onderteken wat die doodstraf vir herhalende oortreders, 20 jaar tronkstraf vir aktiviste en 'n verbod op enige inligting oor gay-kwessies insluit. Openbare betogings teen homoseksualiteit wat in 2022 deur godsdienstige leiers in Senegal gereël is, het anti-LGBTQ-sentiment aangevuur. Op 'n vraag oor die vooruitsigte vir dekriminalisering, het president Macky Sall in 2021 gesê: 'Dit is nie moontlik nie, want ons samelewing aanvaar dit nie.' Hy het bygevoeg: 'Die samelewing sal ontwikkel, dit sal so lank neem as wat dit neem.'
[Verwerk vanaf: https://www.chathamhouse.org/publications/the-world-today/2023-06/africa-independent-judiciaries-can-defend-rights, Toegangsdatum: 6 Junie 2023]



1 Noem redes waarom sommige lande verskillende persepsies of reaksies op seksuele oriëntasie of geslagsidentiteit het? 
· Sekere lande het 'n meer tradisionele uitkyk deurdat hulle 'n patriargale samelewing kan wees wat in tradisionele morele en waardes glo. 
· Dikwels het lande 'n sterk godsdienstige oortuiging wat die moraliteit van die land bepaal en hulle is nie so blootgestel aan die gelykheid van verskillende geslagte en gelykheid van regte wat sekere lande het nie.

2 Noem sommige van die redes waarom mense in dieselfde of soortgelyke gemeenskappe anders reageer op mense wat LGBTQ+ is.
· Sekere gemeenskappe het verskillende waardes. Dikwels onderskryf lede van 'n gemeenskap tradisies en godsdienste wat nie so verdraagsaam teenoor die LGBTQ+ -gemeenskappe sal wees soos teenoor ander nie. 
· Kinders word geleer en onderskryf dikwels die waardes van hul ouers en waar ouers gewoond is aan vooroordeel, kan hulle daardie vooroordeel aan hul kinders oordra. 

3 Hoe tree Suid-Afrika op om gelykheid in terme van geslagsidentiteit te verseker?
· Suid-Afrika se grondwet verbied diskriminasie op grond van geslagsidentiteit of seksuele oriëntasie. 
· Hulle het 'n interdepartementele agentskap gestig om voorvalle van geweld teen LGBTQ+-gemeenskapslede te ondersoek. 

4 Wat is die grootste uitdaging in Suid-Afrika ten opsigte van geslagsidentiteit en seksuele oriëntasie? 
· Daar is steeds hoë vlakke van onverdraagsaamheid wat daartoe lei dat gewelddade teen lede van die LGBTQ+-gemeenskap gepleeg word. Hierdie onverdraagsaamheid kom van 'n gebrek aan begrip en empatie teenoor lede van die LGBTQ+-gemeenskap. 

5 Een van jou goeie vriende maak grappies  wat mense van 'n ander geslagsidentiteit of seksuele oriëntasie verneder. Hoe sal jy jou vriend aanmoedig om meer verdraagsaam te wees? 
· Om 'n grap ten koste van ander te maak, is dikwels vernederend, so om hulle bewus te maak en te verduidelik, kan hulle help om meer verdraagsaam te wees. 
· Lig die kwessies uit waarmee baie mense te kampe het as gevolg van die onverdraagsaamheid wat op die LGBTQI+-gemeenskap gerig is. Dit sal leerders meer bewus maak van die diskriminasie wat mense in die gesig staar.

GROEP 3:

Lees die volgende artikel en beantwoord dan die vrae wat volg. Jou groep sal in ‘n 2 min-aanbieding 'n opsomming van die inhoud wat gedek is en jul antwoorde op die vrae moet gee.

	Houdings

· Die meerderheid LGBTQ+-mense sê dat hulle of 'n LGBTQ+-vriend/familielid  al gedreig of nie-seksueel geteister is (57%), seksueel geteister is (51%), of geweld ervaar het (51%) as gevolg van hul seksualiteit of geslagsidentiteit.
· 59% van LGBTQ+-mense voel dat daar vir hulle minder werksgeleenthede is en 50% glo dat hulle minder betaal word as nie-LGBTQ+-mense.
· 38% van transgender mense sê dat hulle beledigings ervaar het en 28% het onsensitiewe of aanstootlike opmerkings weens hul geslagsidentiteit of seksuele oriëntasie ervaar.
· 22% van transgender individue sê hulle het dokters of gesondheidsorg vermy uit kommer dat daar teen hulle gediskrimineer sou word.
                     [Verwerk vanaf: https://www.hsph.harvard.edu/news/press-releases/poll-lgbtq-americans-discrimination/,
                                                                                                                                                             Toegangsdatum: 6 Junie 2023]




1. Lys VYF diskriminerende praktyke wat LGBTQ+-gemeenskapslede elke dag moet verduur.
· Hulle word bedreig en leef in vrees.
· Seksuele teistering 
· Hulle sukkel om werk te kry, of hulle kan diskriminasie in die werkplek ondervind.
· Hulle word dikwels beledig en word name genoem. 
· Diskriminasie ten opsigte van gesondheidsorg.

2. Watter emosies, volgens jou, beleef lede van die LGBTQ+-gemeenskap daagliks?
· Vrees – vir hul veiligheid, vrees om hul werk te verloor of nie werk te kry nie. 
· Hulle kan verwarring oor hul identiteit ervaar 
· Emosionele pyn as gevolg van die aanhoudende beledigings. 
· Hulle voel dalk hopeloos, want daar is niks wat hulle aan hul identiteit kan doen nie. 
· Hulle kan kwaad voel oor die diskriminasie wat aanhoudend op hulle gerig is. 

3. Wat kan lede van die gemeenskap doen om lede van die LGBTQ+-gemeenskap veiliger en meer aanvaar te laat voel?
· Lede van die gemeenskap kan LGBTQ+-mense bevestig en aanvaar laat voel. Hulle kan hulle as normale mense behandel. 
· Lede van die gemeenskap kan voorvalle aanmeld waar hulle diskriminasie teenoor ander sien gebeur.
· Lede van die gemeenskap kan aan veiligheidsinisiatiewe deelneem wat daarop gemik is om lede van die LGBTQ+ veilig te hou. 

4. Wat kan wetgewers doen om die lewens van die LGBTQ+-gemeenskap makliker te maak?
· Wetgewers kan seker maak dat daar nie diskriminerende wette is wat reeds bestaan nie. 
· Wetgewers kan wette aanneem wat dieselfde regte vir alle mense moontlik maak. 
5. 

GROEP 4:
Lees die volgende artikel en beantwoord dan die vrae wat volg. Jou groep sal in ‘n 2 min-aanbieding 'n opsomming van die inhoud wat gedek is en jul antwoorde op die vrae moet gee.
	Tienerselfdood is 'n oproep om queer kinders te beskerm
Die queer-gemeenskap steier steeds na die tragiese dood van Tiro Moalusi. Die Soweto-tiener het op 16 Augustus sy eie lewe geneem nadat hy na bewering deur 'n studente-onderwyser weens sy seksualiteit verneder is. Die Gautengse Departement van Onderwys het die beskuldigde studente-onderwyser geskors te midde van 'n ondersoek deur 'n beampte van die Suid-Afrikaanse Raad vir Opvoeders.  Dit is nie die eerste keer dat 'n leerling vanjaar selfmoord pleeg nadat hy by die skool geboelie is nie. Lukhanyo Jongqo, 'n 14-jarige leerder in die Oos-Kaap, het in Augustus selfmoord gepleeg nadat hy by die skool geboelie is. Net so het Mpho Falithenjwa in Junie sy lewe geneem nadat hy voortdurend op skool geboelie is. Hierdie sterftes beklemtoon die voortgesette gebrek aan veiligheid en insluiting vir queer jeugdiges in Suid-Afrikaanse skole.

'n Patroon van queerfobiese diskriminasie – Daar is te veel gevalle van queerfobiese diskriminasie in skole vir 'n nasie met ‘n inklusiewe Grondwet. Ongelukkig is daar beperkte data oor die voorkoms van LGBT-diskriminasie in Suid-Afrika, veral binne skole. 'n 2016-verslag deur OUT LGBT Well-being berig egter dat 56% van LGBTQI+ Suid-Afrikaners diskriminasie ervaar het op grond van hul identiteit. Verbale afknouery en dreigemente van geweld is die twee algemeenste vorme van diskriminasie.

'n Opname van media-opskrifte die afgelope paar jaar bevestig die akkuraatheid van hierdie statistieke, aangesien baie skole steeds skaamteloos is oor die mate waarin hulle bereid is om teen queer kinders te diskrimineer. Soms loop hierdie diskriminasie op tragiese sterftes uit, terwyl sistemiese geweld dikwels queer kinders demoniseer en as onmenslik beskou. Ons skole het uitsluitingsbeleide wat seksuele- en geslagsdiversiteit afkraak. Hoërskool Rustenburg het byvoorbeeld vroeër in Augustus  'n student gestraf omdat sy 'n ‘drag’-vertoning bygewoon het. Die student is aan "onsedelikheid" skuldig bevind. As gevolg hiervan is die student van haar rol as voorsitter van 'n skoolvereniging ontneem. Ná verontwaardiging op sosiale media het die skool egter uiteindelik hul straf omgekeer.

[Verwerk vanaf: https://mg.co.za/thoughtleader/opinion/2022-09-08-teen-suicides-are-a-clarion-call-to-protect-queer-children/ Toegangsdatum: 6 Junie 2023]



1. Hoe ervaar LGBTQI+-leerders diskriminasie by skole? 
· Hulle word geboelie en minderwaardig laat voel. 
· Hulle kan uitgesonder word en spesiale behandeling kry. 
· Hulle kan neerhalende name genoem word of selfs fisies aangerand word. 

2. Waarom is dit belangrik om 'n veilige ruimte te skep vir tieners wat met hul identiteit sukkel?
· Tieners sukkel met identiteit gedurende hul tienerjare, en niemand hou daarvan om uitgelaat of vreemd te voel nie. As tieners onveilig voel, kan dit tot riskante gedrag lei om die emosionele of geestelike druk te hanteer. 
· Tieners sal dikwels nie ondersteuning by die huis hê nie, en daarom is dit belangrik dat hulle aanvaarding by die skool ervaar.
· Tieners wat geboelie word, kan selfmoord oorweeg en dit kan vermy word deur verdraagsaamheid te toon.  

3. Hoe kan die skoolbestuur en onderwysers diskriminasie teenoor tieners wat as LGBTQI+ identifiseer, voorkom?  
· Die skool kan 'n omgewing skep waar mense oor hulle ervarings kan praat. 
· Die skool se gedragskode moet diskriminasie van enige aard voorkom. 
· Daar moet toegang tot beradingsdienste wees om tieners te help om enige trauma wat hulle ervaar het, te verwerk.  
· Die visie van die skool moet verdraagsaamheid en diversiteit weerspieël sodat alle leerders ingesluit kan voel. 
· Indien en wanneer nodig, kan opvoedingsprogramme en bewusmakingsveldtogte gereël word. 

4. Hoe kan sosiale media as instrument gebruik word om bewustheid te skep oor die kwessies waarmee die LGBTQI+-gemeenskap te kampe het? 
· Sosiale media kan gebruik word om veldtogte en algemene bewustheid rakende LGBTQI+-kwessies te bevorder.
· Sosiale media kan gebruik word om verdraagsaamheid en respek as geheel te bevorder. 
· Sosiale media kan gebruik word om misbruik van menseregte met betrekking tot die LGBTQI+-gemeenskap uit te lig. 
· Sosiale media kan gebruik word as 'n instrument om hierdie kwessies wyer te bespreek. 

GROEP 5:

Lees die volgende artikel en beantwoord dan die vrae wat volg. Jou groep sal in ‘n 2 min-aanbieding 'n opsomming van die inhoud wat gedek is en jul antwoorde op die vrae moet gee.

	Diagnose van die oorsaak van queer-fobie

Queerfobie spruit uit die sielkundige skade wat deur fanatiese evangeliste en die oorbeklemtoning van manlikheid in ons land aangerig is. Thabo Msibi skryf oor die verband tussen manlikheid en homofobiese geweld in Suid-Afrika. Hulle beskryf hoe homofobiese geweld hoofsaaklik in patriargie gewortel is. Die dade van geweld, soos om queer kinders "sissies" te noem, is gebaseer op die idee dat gay mans wat meer met vroulikheid assossieer die meerderwaardigheid van manlikheid verraai. 

Terselfdertyd daag manlike lesbiërs hierdie gekonstrueerde sin van manlikheid uit. As gevolg daarvan word daar gewelddadig teenoor hulle opgetree as straf vir die verraaiing van die 'natuurlike orde'. Hierdie idees van manlikheid en die nakoming van die natuurlike orde van dinge wat deur patriargie geskep is, is verantwoordelik vir die vlakke van geweld wat teen transgender mense ingestel is.

Queer-mense word soms as volksduiwels bestempel. Ons konserwatiewe nasie is gebreinspoel om te glo dat dit 'n sosiale euwel is om queer te wees. Kinders is 'n kwesbare groep wat teen die breinspoeling teen  "gays" beskerm moet word. Enige verkenning van gender of seksualiteit op 'n jong ouderdom moet uit die weg geruim word uit vrees dat kinders kan grootword om die rigiede grense van "sosiaal aanvaarbare" gedrag te bevraagteken. 
 
Die ironie is dat die pogings om rebellie in die jeug te onderdruk teenstrydig met ons nasionale identiteit is. Suid-Afrika is uit rebellie gebore, maar die poortwagters van ons kulturele identiteit dink dat hul patriargale strukture die lewenskragtigheid en mooi van die queer-gemeenskap in hierdie land sal kan beperk. 

        [Verwerk vanaf: https://mg.co.za/thoughtleader/opinion/2022-09-08-teen-suicides-are-a-clarion-call-to-protect-queer-children/,
                                                                                                                                                                                     Toegangsdatum: 6 Junie 2023]



1. Hoe dra die tradisionele Suid-Afrikaanse kultuur tot 'n atmosfeer van onverdraagsaamheid by? 
· Tradisioneel is mans as die belangrikste in die samelewing gesien en het hulle 'n ideaal van manlikheid voorgehou. Enigiemand wat nie daardie ideaal uitbeeld nie, word as minderwaardig beskou en ervaar diskriminasie.  
· Dikwels het godsdiens die idee bevorder dat LGBTQI+ mense immoreel of selfs boos is. 
· Die tradisionele Suid-Afrikaanse samelewing is baie konserwatief en is onverdraagsaam teenoor queer mense. 

2. Hoe kan die jeug die persepsies van die ouer geslagte verander? 
· Die jeug kan die ouer geslagte wys dat hulle meer verdraagsaam is deur ‘n standpunt in te neem en hul uit te spreek ter verdediging van mense wat as anders beskou word. 
· Jongmense moenie bang wees om geassosieer te word met mense wat gay is nie. 
· Jongmense moet met hul ouers oor hierdie kwessies praat om hulle weer op te voed. 

3. Watter rol speel opvoeding in die voorkoming van geweld teen die LGBTQI+-gemeenskap? 

· Beide die LGBTQI+-leerders en ander moet bewus wees van hul regte en bereid wees om hulle te verdedig. 
· Deur na voorbeelde van regoor die wêreld te kyk, sal leerders bewus word van die mishandeling wat oor generasies heen plaasgevind het, maar ook bewus wees van ander kulture waar verdraagsaamheid beoefen word. 
· Ons moet opgevoed word oor die waardes wat ons vir verdraagsaamheid nodig het. 

4. Een van jou goeie vriende maak grappies wat mense van 'n ander geslagsidentiteit of seksuele oriëntasie verneder. Hoe sal jy jou vriend aanmoedig om meer verdraagsaam te wees? 
· Om 'n grap ten koste van ander te maak, is dikwels vernederend, so om hulle bewus te maak en te verduidelik, kan hulle help om meer verdraagsaam te wees. 
· Lig die kwessies uit waarmee baie mense te kampe het as gevolg van die onverdraagsaamheid wat op die LGBTQI+-gemeenskap gerig is. Dit sal leerders meer bewus maak van die diskriminasie wat mense in die gesig staar.

©2023 Teenactiv                                                                    5                                                                  www.teenactiv.co.za
image1.png
Graad 10

Selfontwikkeling in die samelewing
Kwartaal 3





image2.png




